Thbilisi metroo
Thbilisi metroo (gruusia თბილისის მეტროპოლიტენი, Thbilisis Metropoliteni) on Gruusia pealinnas Thbilisis asuv metroo. Avati 1966. aastal ja oli neljas metroo Nõukogude Liidu territooriumil. Thbilisi oli üks vähestest linnadest NSV Liidus, kus metroo avati enne selleks vajaliku miljoni elanikuni jõudmist - 1959. aasta rahvaloenduse järgi elas linnas vaid 694 664 inimest, miljonini jõudis linn alles 1979. aasta rahvaloenduseks. Metrool on 2 liini (Gldani-Varkethili ja Saburthalo liin) kokku 22 jaamaga. Metroo kogupikkus on 26,4 km.